Tisha Shamsir

Shanorbiah "Tisha" Shamsir Alam (lahir 20 Januari 1986)  merupakan seorang pelakon dan penyanyi wanita Malaysia dan salah seorang peserta Audition dan Mentor musim keenam. Beliau terkenal menerusi watak sebagai Huda dalam filem Villa Nabila (2015) dan sebagai Inspektor Tisha dalam Gerak Khas (2014-17).

Kehidupan awal
Dilahirkan sebagai Shanorbiah binti Shamsir Alam pada 20 Januari 1986 di Kampung Permatang Sungkai, Pasir Puteh, Kelantan, Tisha merupakan anak kelima daripada tujuh beradik.

Kerjaya
Beliau memulakan kerjaya awalnya sebagai penyanyi semasa menghadiri ujibakat pertandingan bakat baru nyanyian, Audition terbitan ntv7, ketika itu beliau menggunakan nama Shanor. Bapanya, Shamsir Alam Mohd Zainal merupakan seorang bekas penyanyi Kombo Angkatan Tentera Malaysia (ATM) di mana beliau mewarisi darah seni dari bapanya. Namun, Tisha meninggalkan seketika kerjaya seninya kerana mahu menyambung pelajarannya di sebuah universiti tempatan.

Beliau kemudiannya diujibakat untuk menyertai rancangan realiti TV, Mentor musim keenam di TV3 yang mana beliau merupakan anak didik Ferhad, di mana dalam pertandingan peringkat Separuh Akhir, beliau mendapat undian paling terendah iaitu sebanyak 86 markah.

Bakatnya dalam bidang lakonan hadir pada 2011 apabila beliau menjayakan peranan kecil dalam filem Aku Bukan Tomboy arahan Syamsul Yusof, seterusnya membintangi bersama Pekin Ibrahim dalam filem sulungnya, iaitu sebuah filem dokumentari seram bertajuk Villa Nabila arahan Syafiq Yusof, yang mana beliau memegang watak sebagai Huda, isteri kepada Asyraf lakonan Pekin. Selepas Villa Nabila, Tisha membintangi drama kepolisan paling lama bertahan, Gerak Khas di mana beliau memegang watak utama sebagai Inspektor Tisha selama 4 musim, dari 2014 hingga 2017.

Tisha dan suami, Ady Hafize menubuhkan syarikat penerbitan Adtisha Productions. Kerusi Kecil, telefilem yang dibintangi oleh Zizan Razak dan Bella Astillah, merupakan keluaran sulung Adtisha.

Kehidupan peribadi
Beliau mendirikan rumah tangga dengan Mohd. Ady Hafize Hanaffiah yang merupakan pengurus produksi di Skop Productions. Mereka mula berkenalan sebagai rakan sekerja pada 2012 dan dua tahun kemudian mula rapat. Pasangan ini melangsungkan perkahwinan mereka di Kampung Permatang Sungkai, Pasir Puteh, iaitu tempat lahir Tisha.

Beliau mengalami keguguran kembar tiga selepas kandungan kehamilannya tidak dapat diselamatkan akibat hamil di luar rahim pada Ramadan 2019. "Saya dapat tahu mengandung luar rahim apabila dua kandungan berusia dua bulan ini pecah dan terpaksa menjalani pembedahan pada penghujung Ramadan lalu. Kami berusaha untuk menyelamatkan satu lagi kandungan dalam rahim tetapi gagal,".

Filemografi

Filem

Drama

Telefilem

Televisyen

Rujukan

Pautan luar
 
 
 
 

Kelahiran 1986
Orang hidup
Pelakon wanita Malaysia
Penyanyi wanita Malaysia
Orang dari Kelantan
Pelakon wanita Malaysia abad ke-21
Orang Malaysia berketurunan Melayu
Muslim Malaysia
Pelakon televisyen Malaysia
Pelakon filem Malaysia
Peserta Mentor